
NÁVRH 
UZNESENIE VLÁDY SLOVENSKEJ REPUBLIKY
č. ...
z ...

k návrhu na prístup Slovenskej republiky k Zmluve o priateľstve a spolupráci v   juhovýchodnej Ázii a jej prvému, druhému a tretiemu Protokolu 


Číslo materiálu: 
Predkladateľ: 		minister zahraničných vecí a európskych záležitostí 
__________________________________________________________________________

Vláda
1. súhlasí 
A.1.	s prístupom Slovenskej republiky k Zmluve o priateľstve a spolupráci v juhovýchodnej Ázii a jej prvému, druhému a tretiemu Protokolu (ďalej len „Zmluva“); 
 

1. odporúča 

prezidentovi Slovenskej republiky 

B.1.	podpísať listinu o prístupe k Zmluve po vyslovení súhlasu Národnej rady Slovenskej republiky,  

Národnej rade Slovenskej republiky 

B.2. 	vysloviť súhlas so Zmluvou a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi;   


C.	poveruje

predsedu vlády 

C.1.	predložiť Zmluvu Národnej rade Slovenskej republiky na vyslovenie súhlasu a na rozhodnutie, že ide o medzinárodnú zmluvu, ktorá má na základe článku 7 ods. 5 Ústavy Slovenskej republiky prednosť pred zákonmi, 

ministra zahraničných vecí a európskych záležitostí 

C.2. 	odôvodniť návrh na prístup k Zmluve v Národnej rade Slovenskej republiky;	
D.	ukladá
ministrovi zahraničných vecí a európskych záležitostí 

D.1.	vykonať príslušné opatrenia spojené s nadobudnutím platnosti Zmluvy, 

D.2. 	zabezpečiť vyhlásenie Zmluvy v Zbierke zákonov Slovenskej republiky. 

	 
Vykonajú:	predseda vlády 
minister zahraničných vecí a európskych záležitostí 

Na vedomie: 	prezident Slovenskej republiky 
		predseda Národnej rady Slovenskej republiky 

